समारोह के समापन पर धन्यवाद ज्ञापन करते हुए सीबीआईसी के सदस्य (कर नीति) श्री जॉन जोसेफ ने सभी वक्ताओं को इस बात का आश्वासन दिया कि सीबीआईसी समय की बदलती आवश्यकताओं को ध्यान में रखते हुए कर प्रशासन को बेहतर बनाने की इच्छा रखता है। उन्होंने यह आश्वासन भी दिया कि चुनौतियों से पार पाने के लिए जो भी अतिरिक्त प्रयास करने की आवश्यकता है हम उस दिशा में सतत प्रयासरत रहेंगे ताकि चुनौतियों का सामना करने के लिए कर प्रशासन में सुधार किया जा सके।